La xuntura del Principáu y de la Montaña dAsturies no eclesiástico, elevándose a metropolitana una de les dos sedes episcopales. La xuntura lliteraria separtándose del distritu universitariu de Valladolid y  agregándose al dUviéu y fundándose publicaciones de tolos xéneros quinteresen al empar a dambes Asturies, ilustren les sos antigüedaes y promuevan la so cultura y bientar comunes. La xuntura de lAlministración de Xusticia devolviendo-y al territoriu de lAudiencia dUviéu los límites que tuvo dende 1804 hasta 1834. La xuntura militar faciendo a Santander y Uviéu independientes de Valladolid y Burgos y creándose una Capitanía xeneral. La xuntura agrícola, industrial y artística celebrándose Congresos,  Esposiciones y Certámenes en que tomen parte xuntamente los asturianos de Santiyana y los dUviéu sosteníes poles diputaciones o por sociedaes compuestes damantes de la gloria y prosperidá de Les Asturies. La xuntura nel cultu a les glories y tradiciones de la nuestra comarca, llevantándose en Cuadonga un Panteón onde reposen los restos de los sos ilustres. La xuntura, en fin, en too y pa tolo honesto, guapo y útil, por mediu dun ferrocarril que ponga en comunicación directa a Uviéu y Santander.